Diari Oficial de la Generalitat Valenciana


Sumari del DOGV 7146, del 06-11-2013 (2013/10769)

Informació al públic de la nova versió del projecte de reparcel·lació forçosa corresponent a l'àrea de repartiment Marenys de Rafalcaid del pla general.
--------------------------------------------------------------------------------------------------------------------------------------------------------

### Dades del document

Número de DOGV
:   7146

Data del DOGV
:   06-11-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/10704


Data del document
:   25-10-2013

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * pla d'urbanisme
    * administració local

Informació al públic de la nova versió del projecte de reparcel·lació forçosa corresponent a l'àrea de repartiment Marenys de Rafalcaid del pla general.   
  
 [2013/10387]  
La Junta de Govern de la ciutat de Gandia, en sessió ordinària celebrada el 16 de setembre de 2013, va adoptar, en relació a l'assumpte de referència, l'acord següent:  
Primer. Sotmetre de nou al tràmit d'informació al públic, pel termini d'un mes, la nova versió del projecte de reparcelació forçosa corresponent al sector Marenys de Rafalcaid II, tot això de conformitat amb les modificacions introduïdes en el projecte de reparcelació forçosa que va ser objecte d'informació pública en el Diari Oficial de la Comunitat Valenciana de data 2 de febrer de 2011.  
Segon. Concedir un nou tràmit d'audiència d'un mes, a l'objecte que per part dels diferents titulars registrals així com de la resta d'interessats puguen presentar-se les alegacions, reclamacions i suggeriments que s'estimen convenients.  
Tercer. Durant aquest tràmit d'audiència, amb la fi d'evitar les situacions de proindivisos, els interessats afectats per aquesta situació podran efectuar-se els requeriments recíprocs preceptius a l'objecte de substituir les quotes de condomini previstes en el projecte amb indemnitzacions en metàlic. El requeriment s'haurà de cursar mitjançant acta notarial i oferir, simultàniament i alternativament, el pagament o el cobrament de la indemnització en metàlic, i donar un termini de 10 dies al requerit per a triar si prefereix pagar o cobrar a un mateix preu unitari.  
  
Quart. Publicar l'extracte d'aquest acord, i l'anunci del nou tràmit d'informació pública en el DOCV i en la pàgina web municipal.  
  
Cinqué. Notificar l'acord íntegre als titulars de drets i càrregues de les parceles incloses en el sector, i la resposta particular a les al·legacions presentades.   
Sisé. Donar trasllat d'aquesta resolució a l'agent urbanitzador, Construcciones Avilés, SL.  
Seté. Es fa constar, als efectes de l'article 89 de la Llei 30/1992, que el present acord comporta un acte de tràmit i contra aquest no es pot interposar cap recurs, sense perjudici de les alegacions o formalitats que s'han nomenat. La resolució de l'expedient de reparcelació queda pendent del compliment d'aquest nou tràmit d'audiència en evitació d'indefensions.  
  
Gandia, 25 d'octubre de 2013.- El secretari general del Ple (R Conselleria de Presidència 13.12.2012, DOCV 26.12.2012): Lorenzo Pérez Sarrión.